
(Almindelig lovgivningsprocedure: førstebehandling)
Ændring		1

Forslag til direktiv
Betragtning 3 a (ny)
	

	Kommissionens forslag
	Ændring

	
	(3a)	Ved gennemførelsen af dette direktiv bør medlemsstaterne tage behørigt hensyn til principperne og tilgangene i artikel 7 i BBNJ-aftalen.



Ændring		2

Forslag til direktiv
Betragtning 7
	

	Kommissionens forslag
	Ændring

	(7)	Som parter i konventionen om den biologiske mangfoldighed er Unionen og dens medlemsstater fast besluttet på at nå målene i den globale Kunming-Montreal-ramme for biodiversitet, der blev vedtaget på det femtende møde i partskonferencen under konventionen om den biologiske mangfoldighed den 7.-19. december 2022, og den langsigtede strategiske vision om, at biodiversitet senest i 2050 skal være værdsat, bevaret, genoprettet og forsvarligt udnyttet, opretholde økosystemtjenester, opretholde en sund planet og skabe fordele, der er væsentlige for alle mennesker. I EU's biodiversitetsstrategi for 2030, som er indeholdt i Kommissionens meddelelse af 20. maj 2020 med titlen "EU's biodiversitetsstrategi for 2023 – Naturen skal bringes tilbage i vores liv", fastsættes en lang række mål, blandt andet målet om at genoprette de marine økosystemers gode miljøtilstand.
	(7)	I EU's biodiversitetsstrategi for 2030, som er indeholdt i Kommissionens meddelelse af 20. maj 2020 med titlen "EU's biodiversitetsstrategi for 2030 – Naturen skal bringes tilbage i vores liv", fastsættes en lang række mål, blandt andet målet om at genoprette de marine økosystemers gode miljøtilstand og lette indgåelsen af en ambitiøs juridisk bindende aftale om havets biologiske mangfoldighed i områder uden for national jurisdiktion. 



Ændring		3

Forslag til direktiv
Betragtning 7 a (ny)
	

	Kommissionens forslag
	Ændring

	
	(7a)	Som parter i konventionen om den biologiske mangfoldighed er Unionen og dens medlemsstater fast besluttet på at nå målene i den globale Kunming-Montreal-ramme for biodiversitet, der blev vedtaget på det femtende møde i partskonferencen under konventionen om den biologiske mangfoldighed den 7.-19. december 2022, herunder målet om at mindst 30 % af verdens have senest i 2030 skal være omfattet af systemer af beskyttede områder og andre effektive områdebaserede bevarelsesforanstaltninger, sammen med den langsigtede strategiske vision om, at biodiversitet senest i 2050 skal værdsættes, bevares, genoprettes og udnyttes fornuftigt, for at opretholde økosystemtjenester, opretholde en sund planet og skabe fordele, der er væsentlige for alle mennesker.



Ændring		4

Forslag til direktiv
Betragtning 7 b (ny)
	

	Kommissionens forslag
	Ændring

	
	(7b)	Parterne i konventionen om den biologiske mangfoldighed skal i overensstemmelse med 2030-missionen med henblik på at nå den strategiske vision for 2050 træffe nødforanstaltninger for at standse og vende tabet af biodiversitet.



Ændring		5

Forslag til direktiv
Betragtning 7 c (ny)
	

	Kommissionens forslag
	Ændring

	
	(7c)	Dette direktiv bør gennemføres på en måde, der ikke underminerer relevante retlige instrumenter og rammer og kompetente globale, regionale, subregionale og sektorspecifikke organer, og som fremmer sammenhæng og koordinering med disse instrumenter, rammer og organer.



Ændring		6

Forslag til direktiv
Betragtning 7 d (ny)
	

	Kommissionens forslag
	Ændring

	
	(7d)	Unionen og dens medlemsstater bør derfor udvikle en fælles koordineret tilgang og mekanismer til at sikre sammenhæng med det arbejde, der udføres inden for disse instrumenter, rammer og organer såsom i regionale fiskeriforvaltningsorganisationer (RFFO'er) som de kompetente internationale organer til bevarelse og forvaltning af fiskeressourcerne i områder uden for national jurisdiktion eller regionale havkonventioner, herunder med hensyn til fremme af foranstaltninger til støtte for gennemførelsen af de afgørelser og henstillinger, som partskonferencen har truffet i henhold til del III i BBNJ-aftalen.



Ændring		7

Forslag til direktiv
Betragtning 7 e (ny)
	

	Kommissionens forslag
	Ændring

	
	(7e)	Kommissionens meddelelse af 5. juni 2025 med titlen "Den europæiske havpagt" indeholder foranstaltninger til at sikre hurtig ratificering, gennemførelse i EU-retten og gennemførelse af BBNJ-aftalen og bæredygtig forvaltning af det åbne hav. Den fastsætter også, at Unionen støtter gennemførelsen af BBNJ-aftalen i udviklingslandene gennem et bidrag på 40 mio. EUR til det globale havprogram.



Ændring		8

Forslag til direktiv
Betragtning 7 f (ny)
	

	Kommissionens forslag
	Ændring

	
	(7f)	Erklæringen fra den højambitiøse koalition for biodiversitet uden for national jurisdiktion (BBNJ HAC) af 28. maj 2025, som Kommissionen har taget initiativ til, og som samler ca. 40 lande, illustrerer Unionens ambition med hensyn til global havforvaltning og havbeskyttelse. I overensstemmelse med denne vision, som suppleres med havdiplomati, bør Kommissionen støtte de medlemsstater, der frivilligt melder sig som vært for det internationale sekretariats hjemsted, der er defineret i artikel 50 i BBNJ-aftalen, og sikre dets samfinansiering. Det er også vigtigt, at Unionen som led i sit havdiplomati tilskynder tredjelande til at ratificere BBNJ-aftalen og sikrer, at de overholder dens bestemmelser for at sikre lige vilkår.



Ændring		9

Forslag til direktiv
Betragtning 7 g (ny)
	

	Kommissionens forslag
	Ændring

	
	(7g)	Ved Europa-Parlamentets og Rådets forordning (EU) nr. 1026/20121a fastsættes en ramme for identifikation og vedtagelse af foranstaltninger over for tredjelande, som undlader at samarbejde, og som tillader ikke-bæredygtigt fiskeri efter en bestand af fælles interesse for Unionen. Denne forordning, som blev ændret for nylig, gør det muligt for Unionen at identificere et tredjeland, der tillader ikke-bæredygtigt fiskeri, hvis det bl.a. undlader at samarbejde om forvaltningen af en bestand af fælles interesse i fuld overensstemmelse med bestemmelserne i UNCLOS og FN's aftale om fiskebestande (UNFSA) eller med enhver anden international aftale, såsom BBNJ-aftalen, eller folkeretlig regel, og hvis det undlader at vedtage de nødvendige foranstaltninger for fiskeriforvaltning. I den forbindelse bør dette direktiv arbejde sammen med forordning (EU) nr. 1026/2012, navnlig i forbindelse med internationalt samarbejde, der kan etableres inden for rammerne af RFFO'er, eller, hvis disse ikke har kompetence inden for den pågældende bestand, ved hjælp af ad hoc-ordninger mellem de lande, der har interesse i det relevante fiskeri.

	
	__________________

	
	1a Europa-Parlamentets og Rådets forordning (EU) nr. 1026/2012 af 25. oktober 2012 om visse foranstaltninger med henblik på bevarelse af fiskebestande over for lande, der tillader ikke-bæredygtigt fiskeri (EUT L 316 af 14.11.2012, s. 34).



Ændring		10

Forslag til direktiv
Betragtning 10
	

	Kommissionens forslag
	Ændring

	(10)	Det er, jf. BBNJ-aftalens artikel 9, nødvendigt at fremme en rimelig og retfærdig deling af de fordele, der opstår ved aktiviteter i relation til marine genetiske ressourcer og digital sekvensinformation om marine genetiske ressourcer i områder uden for national jurisdiktion med henblik på bevarelse og bæredygtig udnyttelse af havets biologiske mangfoldighed i områder uden for national jurisdiktion
	(10)	Det er nødvendigt for Unionen og medlemsstaterne i overensstemmelse med artikel 9 og målene i BBNJ-aftalen at fremme en rimelig og retfærdig fordeling af de fordele, der opstår ved aktiviteter i relation til marine genetiske ressourcer og digital sekvensinformation om marine genetiske ressourcer i områder uden for national jurisdiktion med henblik på bevarelse og bæredygtig udnyttelse af havets biologiske mangfoldighed i områder uden for national jurisdiktion, herunder gennem finansielle bidrag, overførsel af havteknologi eller kapacitetsopbygning for udviklingslande.



Ændring		11

Forslag til direktiv
Betragtning 14
	

	Kommissionens forslag
	Ændring

	(14)	BBNJ-aftalen gør det muligt at indføre områdebaserede forvaltningsforanstaltninger, herunder beskyttede havområder, i områder uden for national jurisdiktion. Foranstaltninger, der vedtages af partskonferencen inden for rammerne af BBNJ-aftalen, bør gennemføres og, om nødvendigt, gennemføres i EU-lovgivningen. Indtil foranstaltningerne er gennemført, bør medlemsstaterne ikke underminere effektiviteten af de vedtagne foranstaltninger. Det er nødvendigt at fastlægge de procedurer, der skal sikre koordinering mellem medlemsstaterne og Kommissionen forud for forelæggelsen af ethvert forslag om at indføre områdebaserede forvaltningsforanstaltninger eller et forslag om en nødforanstaltning for BBNJ-sekretariatet.
	(14)	BBNJ-aftalen gør det muligt at indføre områdebaserede forvaltningsforanstaltninger, herunder beskyttede havområder, i områder uden for national jurisdiktion. Foranstaltninger, der vedtages af partskonferencen inden for rammerne af BBNJ-aftalen, bør gennemføres og, hvor det er relevant, gennemføres i EU-lovgivningen. Indtil foranstaltningerne er gennemført, bør effektiviteten af de vedtagne foranstaltninger ikke undermineres. For at sikre koordinering på EU-plan bør der indføres procedurer for samarbejde mellem medlemsstaterne og Kommissionen forud for forelæggelsen af ethvert forslag til BBNJ-sekretariatet om at indføre områdebaserede forvaltningsforanstaltninger eller et forslag om en nødforanstaltning.



Ændring		12
Forslag til direktiv
Betragtning 15
	

	Kommissionens forslag
	Ændring

	(15)	I henhold til dette direktiv bør Kommissionen for ethvert forslag om at indføre områdebaserede forvaltningsforanstaltninger eller forslag til en nødforanstaltning i henhold til artikel 19 og 24, stk. 3, i BBNJ-aftalen foretage en foreløbig juridisk vurdering. Denne vurdering bør omfatte en vurdering af, om der er behov for, at Unionen fremsætter et sådant forslag til BBNJ-sekretariatet.
	(15)	Som led i de fastlagte procedurer bør Kommissionen foretage en juridisk vurdering, som bør omfatte en vurdering af, om det er nødvendigt, at forslaget om at indføre områdebaserede forvaltningsforanstaltninger eller forslaget til en nødforanstaltning i henhold til artikel 19 og 24, stk. 3, i BBNJ-aftalen forelægges BBNJ-sekretariatet på vegne af Unionen eller på vegne af Unionen og dens medlemsstater, eller om en medlemsstat eller en gruppe af medlemsstater, der har fremsat et udkast til forslag, kan forelægge forslaget for sekretariatet i deres egen kapacitet.



Ændring		13

Forslag til direktiv
Betragtning 15 a (ny)
	

	Kommissionens forslag
	Ændring

	
	(15a)	For at handle uden unødig forsinkelse, og eftersom det er muligt at vedtage en nødforanstaltning mellem møderne, da det kræver en hurtig indsats at forebygge eller afbøde alvorlig eller uoprettelig skade på havområder uden for national jurisdiktion, bør medlemsstaterne kunne indgive forslag til en nødforanstaltning direkte til sekretariatet. 



Ændring		14

Forslag til direktiv
Betragtning 15 b (ny)
	

	Kommissionens forslag
	Ændring

	
	(15b)	Det åbne hav er af stor økonomisk og social betydning for Unionen og dens havøkonomi som helhed, navnlig for Unionens fiskeri, fødevaresikkerhed, energiproduktion, videnskab og international handel. Dette direktiv, herunder bestemmelser om etablering af områdebaserede forvaltningsforanstaltninger, bør sikre en konsekvent gennemførelse af EU-retten og lige vilkår i hele Unionen, samtidig med at den administrative byrde for medlemsstaterne minimeres.



Ændring		15

Forslag til direktiv
Betragtning 17
	

	Kommissionens forslag
	Ændring

	(17)	Unionen er part i De Forenede Nationers Økonomiske Kommission for Europas konvention om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet, der blev undertegnet i Aarhus den 25. juni 1998 og ratificeret den 17. februar 2005. Unionen er part i De Forenede Nationers Økonomiske Kommission for Europas konvention om vurdering af virkningerne på miljøet på tværs af landegrænserne, der blev undertegnet i Espoo den 25. februar 1991 og ratificeret den 24. juni 1997. Forpligtelserne i henhold til disse konventioner bør fortsat finde anvendelse på de områder, der er omfattet af dette direktivs anvendelsesområde. Espookonventionen har til formål at styrke det internationale samarbejde om vurdering af miljøvirkninger, navnlig på tværs af landegrænserne. Aarhuskonventionen har blandt andet til formål at sikre retten til offentlig deltagelse i beslutningsprocessen på miljøområdet med henblik på at bidrage til at beskytte ethvert menneskes ret til at leve i et miljø, der er passende for hans eller hendes sundhed og trivsel. Inden for dette direktivs anvendelsesområde bør retten til offentlig deltagelse i beslutningsprocesser på miljøområdet udøves efter de samme principper som dem, der er fastsat i Aarhuskonventionen.
	(17)	Unionen er part i De Forenede Nationers Økonomiske Kommission for Europas konvention om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet, der blev undertegnet i Aarhus den 25. juni 1998 og ratificeret den 17. februar 2005. Unionen er part i De Forenede Nationers Økonomiske Kommission for Europas konvention om vurdering af virkningerne på miljøet på tværs af landegrænserne, der blev undertegnet i Espoo den 25. februar 1991 og ratificeret den 24. juni 1997. Forpligtelserne i henhold til disse konventioner bør fortsat finde anvendelse på de områder, der er omfattet af dette direktivs anvendelsesområde. Espookonventionen har til formål at styrke det internationale samarbejde om vurdering af miljøvirkninger, navnlig på tværs af landegrænserne. Aarhuskonventionen har til formål at sikre retten til adgang til oplysninger, offentlig deltagelse i beslutningsprocessen og adgang til klage og domstolsprøvelse på miljøområdet med henblik på at bidrage til at beskytte ethvert menneskes ret til at leve i et miljø, der er passende for hans eller hendes sundhed og trivsel. Inden for dette direktivs anvendelsesområde bør retten til adgang til oplysninger, offentlig deltagelse i beslutningsprocesser og adgang til klage og domstolsprøvelse på miljøområdet udøves efter de samme principper som dem, der er fastsat i Aarhuskonventionen.



Ændring		16

Forslag til direktiv
Betragtning 18
	

	Kommissionens forslag
	Ændring

	(18)	Selv om formålet med dette direktiv er at skabe en retlig ramme for aktiviteter, der finder sted i områder uden for national jurisdiktion, bør alle aktiviteter, der skal udføres i områder inden for national jurisdiktion, og som sandsynligvis vil have væsentlige virkninger på havmiljøet i områder uden for national jurisdiktion, være genstand for en vurdering i overensstemmelse med Europa-Parlamentets og Rådets direktiv 2011/92/EU, anden relevant EU-lovgivning, der indeholder bestemmelser vedrørende miljøvurd8eringer for planlagte aktiviteter9, og national lovgivning til gennemførelse af EU-lovgivning. I overensstemmelse med artikel 28, stk. 2, i BBNJ-aftalen bør sådanne aktiviteter, der udføres i områder under national jurisdiktion, i EU vurderes i henhold til fastlagte EU-regler. I disse tilfælde bør medlemsstaterne sikre, at de opfylder forpligtelserne i henhold til BBNJ-aftalen.
	(18)	Selv om formålet med dette direktiv er at skabe en retlig ramme for aktiviteter, der finder sted i områder uden for national jurisdiktion, bør alle aktiviteter, der skal udføres i områder inden for national jurisdiktion, og som sandsynligvis vil forårsage væsentlig forurening eller betydelige og skadelige ændringer i havmiljøet i områder uden for national jurisdiktion, være genstand for en vurdering i overensstemmelse med gældende EU-ret såsom Europa-Parlamentets og Rådets direktiv 2011/92/EU8, anden relevant EU-lovgivning, der indeholder bestemmelser vedrørende miljøvurderinger for planlagte aktiviteter9, og national lovgivning til gennemførelse af EU-lovgivning. I overensstemmelse med artikel 28, stk. 2, i BBNJ-aftalen bør sådanne aktiviteter, der udføres i områder under national jurisdiktion, i Unionen vurderes i henhold til fastlagte EU-regler. I disse tilfælde bør medlemsstaterne sikre, at de opfylder forpligtelserne i henhold til BBNJ-aftalen.

	__________________
	__________________

	8 EUT L 26 af 28.1.2012, s. 1.
	8 EUT L 26 af 28.1.2012, s. 1.

	9 Såsom Europa-Parlamentets og Rådets direktiv (EU) 2023/2413 af 18. oktober 2023 om ændring af direktiv (EU) 2018/2001, forordning (EU) 2018/1999 og direktiv 98/70/EF for så vidt angår fremme af energi fra vedvarende energikilder og om ophævelse af Rådets direktiv (EU) 2015/652, Europa-Parlamentets og Rådets forordning (EU) 2024/1252 af 11. april 2024 om fastlæggelse af en ramme for at sikre en sikker og bæredygtig forsyning med kritiske råstoffer og om ændring af forordning (EU) nr. 168/2013, (EU) 2018/858, (EU) 2018/1724 og (EU) 2019/1020 og Europa-Parlamentets og Rådets forordning (EU) 2024/1735 af 13. juni 2024 om fastlæggelse af en ramme for foranstaltninger til styrkelse af Europas økosystem for fremstilling af nettonulteknologiprodukter og om ændring af forordning (EU) 2018/1724.
	9 Såsom Europa-Parlamentets og Rådets direktiv (EU) 2023/2413 af 18. oktober 2023 om ændring af direktiv (EU) 2018/2001, forordning (EU) 2018/1999 og direktiv 98/70/EF for så vidt angår fremme af energi fra vedvarende energikilder og om ophævelse af Rådets direktiv (EU) 2015/652, Europa-Parlamentets og Rådets forordning (EU) 2024/1252 af 11. april 2024 om fastlæggelse af en ramme for at sikre en sikker og bæredygtig forsyning med kritiske råstoffer og om ændring af forordning (EU) nr. 168/2013, (EU) 2018/858, (EU) 2018/1724 og (EU) 2019/1020 og Europa-Parlamentets og Rådets forordning (EU) 2024/1735 af 13. juni 2024 om fastlæggelse af en ramme for foranstaltninger til styrkelse af Europas økosystem for fremstilling af nettonulteknologiprodukter og om ændring af forordning (EU) 2018/1724.



Ændring		17

Forslag til direktiv
Betragtning 19
	

	Kommissionens forslag
	Ændring

	(19)	Da andre gældende retlige instrumenter eller rammer eller globale, regionale, subregionale eller sektorspecifikke organer udgør en ramme for vurdering af effekterne af planlagte aktiviteter under national jurisdiktion eller kontrol, der finder sted i områder uden for national jurisdiktion, bør medlemsstaterne ikke være forpligtet til at foretage en screening eller en miljøkonsekvensvurdering i overensstemmelse med dette direktiv på de betingelser, der er fastsat i artikel 29, stk. 4, i BBNJ-aftalen. I sådanne tilfælde bør den berørte medlemsstat sikre, at miljøkonsekvensvurderingsrapporten offentliggøres gennem BBNJ-clearing house-mekanismen.
	(19)	Hvis andre gældende retlige instrumenter eller rammer eller globale, regionale, subregionale eller sektorspecifikke organer udgør en ramme for vurdering af effekterne af planlagte aktiviteter under national jurisdiktion eller kontrol, der finder sted i områder uden for national jurisdiktion, bør medlemsstaterne ikke være forpligtet til at foretage en screening eller en miljøkonsekvensvurdering i overensstemmelse med dette direktiv, forudsat at de medlemsstater, der har jurisdiktion eller kontrol over den planlagte aktivitet, fastslår, at de betingelser, der er fastsat i artikel 29, stk. 4, i BBNJ-aftalen er opfyldt. I sådanne tilfælde bør den berørte medlemsstat sikre, at miljøkonsekvensvurderingsrapporten offentliggøres gennem BBNJ-clearing house-mekanismen.



Ændring		18

Forslag til direktiv
Betragtning 19 a (ny)
	

	Kommissionens forslag
	Ændring

	
	(19a)	Dette direktiv finder ikke anvendelse på krigsskibe, militære luftfartøjer eller marine hjælpefartøjer. Medlemsstaterne bør dog ved indførelse af passende foranstaltninger, der ikke forringer driften eller den operationelle kapacitet af sådanne fartøjer eller luftfartøjer, der ejes eller drives af dem, sikre, at sådanne fartøjer eller luftfartøjer handler på en måde, der, så vidt det er rimeligt og praktisk muligt, er i overensstemmelse med dette direktiv.



Ændring		19

Forslag til direktiv
Betragtning 20
	

	Kommissionens forslag
	Ændring

	(20)	Alle planer eller programmer, der udarbejdes eller vedtages af medlemsstaternes nationale, regionale eller lokale myndigheder, og som kan få væsentlige virkninger på havmiljøet i områder uden for national jurisdiktion, bør underkastes en vurdering i overensstemmelse med Europa-Parlamentets og Rådets direktiv 2001/42/EF10 og national lovgivning til gennemførelse heraf.
	(20)	Alle planer eller programmer, der udarbejdes eller vedtages af medlemsstaternes nationale, regionale eller lokale myndigheder, og som sandsynligvis vil forårsage væsentlig forurening af eller betydelige og skadelige ændringer i havmiljøet i områder uden for national jurisdiktion, bør underkastes en vurdering i overensstemmelse med Europa-Parlamentets og Rådets direktiv 2001/42/EF10 og national lovgivning til gennemførelse heraf.

	__________________
	__________________

	10 EUT L 197 af 21.7.2001, s. 30.
	10 EUT L 197 af 21.7.2001, s. 30.



Ændring		20

Forslag til direktiv
Betragtning 20 a (ny)
	

	Kommissionens forslag
	Ændring

	
	(20a)	I direktiv 2001/42/EF fastsættes miljøvurderingsstandarder og proceduremæssige garantier, der er i overensstemmelse med og ikke undergraver forpligtelserne i BBNJ-aftalen. Anvendelsen af direktiv 2001/42/EF1a i områder under medlemsstaternes jurisdiktion eller kontrol bidrager direkte til at opfylde de strategiske miljøvurderingskrav, der er fastsat i artikel 39 i BBNJ-aftalen.

	
	__________________

	
	1a Europa-Parlamentets og Rådets direktiv 2001/42/EF af 27. juni 2001 om vurdering af bestemte planers og programmers indvirkning på miljøet (EFT L 197 af 21.7.2001, s. 30).



Ændring		21

Forslag til direktiv
Betragtning 21
	

	Kommissionens forslag
	Ændring

	(21)	Når medlemsstaterne bestemmer sandsynligheden for, at planlagte aktiviteter har væsentlige virkninger, bør de tage hensyn til, hvor mærkbare eller vigtige virkningerne kan være. De bør også tage hensyn til kriterierne i direktiv 2011/92/EU, når de foretager denne vurdering.
	(21)	Når medlemsstaterne bestemmer sandsynligheden for, at planlagte aktiviteter forårsager væsentlig forurening eller betydelige og skadelige ændringer i havmiljøet, bør de tage hensyn til, hvor mærkbare eller vigtige disse virkninger kan være. De bør også tage hensyn til kriterierne i direktiv 2011/92/EU, når de foretager denne vurdering.



Ændring		22

Forslag til direktiv
Artikel 1 – stk. 1 a (nyt)
	

	Kommissionens forslag
	Ændring

	
	I direktivet fastsættes regler for marine genetiske ressourcer og digital sekvensinformation, miljøvurderinger af planlagte aktiviteter under medlemsstaternes jurisdiktion eller kontrol samt indførelse og gennemførelse af områdebaserede forvaltningsforanstaltninger og nødforanstaltninger i områder uden for national jurisdiktion.



Ændring		23

Forslag til direktiv
Artikel 2 – stk. 1 – punkt i
	

	Kommissionens forslag
	Ændring

	i)	"planlagt aktivitet": en aktivitet, der omfatter udførelse af bygge- og anlægsarbejde, installationer, ordninger eller andre interventioner i havmiljøet, herunder regelmæssige aktiviteter med henblik på udnyttelse af naturressourcer
	i)	"planlagt aktivitet": en aktivitet i havmiljøet, der bl.a. omfatter udførelse af bygge- og anlægsarbejde, installationer, ordninger eller andre interventioner, herunder regelmæssige aktiviteter med henblik på udnyttelse af naturressourcer



Ændring		24

Forslag til direktiv
Artikel 2 – stk. 1 – litra j
	

	Kommissionens forslag
	Ændring

	j)	"aktiviteter under jurisdiktion eller kontrol": aktiviteter, der udføres af både offentlige og private enheder, og hvor medlemsstaten i overensstemmelse med folkeretten kan udøve sin kompetence eller myndighed
	j)	"aktiviteter under jurisdiktion eller kontrol": aktiviteter, der udføres af juridiske personer, både offentlige og private, og af fysiske personer, og hvor medlemsstaten i overensstemmelse med folkeretten kan udøve sin kompetence eller myndighed



Ændring		25

[bookmark: _Hlk211958304]Forslag til direktiv
Artikel 2 – stk. 1 – litra n
	

	Kommissionens forslag
	Ændring

	n)	"offentlighed": den berørte offentlighed samt oprindelige folk og lokalsamfund, der besidder relevant traditionel viden, samt relevante globale, regionale, subregionale og sektorspecifikke organer og det videnskabelige samfund
	n)	"offentlighed": den berørte offentlighed samt Oprindelige Folk og lokalsamfund, der besidder relevant traditionel viden, samt relevante globale, regionale, subregionale og sektorspecifikke organer og det videnskabelige samfund


(Oprindelige Folk skrives med stort i hele teksten på alle sprog.)

Ændring		26

Forslag til direktiv
Artikel 2 – stk. 1 – litra s
	

	Kommissionens forslag
	Ændring

	s)	"mindre eller forbigående virkninger": virkninger, der ikke har en betydelig skadelig effekt på havmiljøet.
	s)	"mindre eller forbigående virkninger": virkninger, der ikke forårsager væsentlig forurening eller betydelige og skadelige ændringer i havmiljøet.



Ændring		27

Forslag til direktiv
Artikel 3 – stk. 1
	

	Kommissionens forslag
	Ændring

	1.	Dette direktiv finder anvendelse på planlagte aktiviteter under medlemsstaternes jurisdiktion eller kontrol, der finder sted i områder uden for national jurisdiktion.
	udgår



Ændring		28
Forslag til direktiv
Artikel 4 – stk. 2 – litra a
	

	Kommissionens forslag
	Ændring

	a)	fiskeri, der er reguleret i henhold til gældende folkeret, og fiskerirelaterede aktiviteter og
	a)	fiskeri, der er reguleret i henhold til gældende folkeret og EU-ret, såsom den fælles fiskeripolitik, og fiskerirelaterede aktiviteter og 



Ændring		29

Forslag til direktiv
Artikel 6 – stk. 6
	

	Kommissionens forslag
	Ændring

	6.	Parterne sikrer, at registre, så vidt det er praktisk muligt, og databaser under deres jurisdiktion hvert andet år udarbejder en samlet rapport om adgang til marine genetiske ressourcer og digital sekvensinformation, der er knyttet til deres standardiserede BBNJ-identificeringskode, og stiller rapporten til rådighed for det udvalg om adgang og fordeling af fordele, der er nedsat i henhold til BBNJ-aftalens artikel 15.
	6.	Parterne sikrer, at registre, så vidt det er praktisk muligt, og databaser under deres jurisdiktion hvert andet år udarbejder en samlet rapport om adgang til marine genetiske ressourcer og digital sekvensinformation, der er knyttet til deres standardiserede BBNJ-identificeringskode, og stiller rapporten til rådighed for det udvalg om adgang og fordeling af fordele, der er nedsat i henhold til BBNJ-aftalens artikel 15. Hvor det er relevant, anvender de eksisterende EU-dataindsamlings- og rapporteringssystemer til BBNJ-meddelelser og -indskud.



Ændring		30

Forslag til direktiv
Artikel 8 – stk. 1
	

	Kommissionens forslag
	Ændring

	1.	Medlemsstaterne sikrer, at de potentielle effekter på havmiljøet af planlagte aktiviteter under deres jurisdiktion eller kontrol, der finder sted i områder uden for national jurisdiktion, gøres til genstand for en vurdering, inden den eller de kompetente myndigheder træffer en afgørelse om godkendelse (tilladelse) af dem i overensstemmelse med dette direktiv.
	1.	Medlemsstaterne sikrer, at de potentielle effekter på havmiljøet af planlagte aktiviteter under deres jurisdiktion eller kontrol, der finder sted i områder uden for national jurisdiktion, gøres til genstand for en vurdering, inden den eller de kompetente myndigheder træffer en afgørelse om godkendelse (tilladelse) af dem i overensstemmelse med dette direktiv. Efter anmodning fra en medlemsstat yder Kommissionen teknisk bistand i denne henseende.



Ændring		31

Forslag til direktiv
Artikel 8 – stk. 6
	

	Kommissionens forslag
	Ændring

	6.	Dette kapitel finder ikke anvendelse på planlagte aktiviteter under medlemsstaternes jurisdiktion eller kontrol, der finder sted i områder uden for national jurisdiktion, og for hvilke der er foretaget en screening eller en miljøkonsekvensvurdering i overensstemmelse med kravene i andre relevante internationale retlige instrumenter eller rammer eller af relevante globale, regionale, subregionale eller sektorspecifikke organer. For så vidt angår aktiviteter, for hvilke der er foretaget en miljøkonsekvensvurdering i overensstemmelse med kravene i andre relevante retlige instrumenter eller rammer eller af relevante globale, regionale, subregionale eller sektorspecifikke organer, sikrer medlemsstaterne, at betingelserne i artikel 29, stk. 4, i BBNJ-aftalen er opfyldt. I sådanne tilfælde sikrer den berørte medlemsstat, at miljøkonsekvensvurderingsrapporten offentliggøres gennem BBNJ-clearing house-mekanismen, og at aktiviteten overvåges.
	6.	Dette kapitel finder ikke anvendelse på planlagte aktiviteter under medlemsstaternes jurisdiktion eller kontrol, der finder sted i områder uden for national jurisdiktion, og for hvilke der er foretaget en screening eller en miljøkonsekvensvurdering i overensstemmelse med kravene i andre relevante internationale retlige instrumenter eller rammer eller af relevante globale, regionale, subregionale eller sektorspecifikke organer. For så vidt angår de aktiviteter, for hvilke der er foretaget en miljøkonsekvensvurdering i overensstemmelse med kravene i andre internationale retlige instrumenter eller rammer, EU-retten eller relevante globale, regionale, subregionale eller sektorspecifikke organer, sikrer de berørte medlemsstater:

	
	a)	at betingelserne i artikel 29, stk. 4, i BBNJ-aftalen er opfyldt

	
	b)	at miljøkonsekvensvurderingsrapporten offentliggøres gennem BBNJ-clearing house-mekanismen, og

	
	c)	at den aktivitet, for hvilken miljøkonsekvensvurderingen er foretaget, overvåges. 



Ændring		32

Forslag til direktiv
Artikel 8 – stk. 7
	

	Kommissionens forslag
	Ændring

	7.	For så vidt angår planlagte aktiviteter under medlemsstaternes jurisdiktion eller kontrol, der finder sted i områder inden for national jurisdiktion, og som kan forventes at have væsentlige virkninger på havmiljøet i områder uden for national jurisdiktion, anvender medlemsstaterne direktiv 2011/92/EU og anden relevant EU-lovgivning, der indeholder bestemmelser om miljøvurderinger for planlagte aktiviteter. I forbindelse med disse aktiviteter stiller medlemsstaterne rettidigt relevante oplysninger til rådighed gennem BBNJ-clearing house-mekanismen under processen i henhold til direktiv 2011/92/EU og anden relevant EU-lovgivning, der indeholder bestemmelser vedrørende miljøvurderinger for planlagte aktiviteter, og sikrer, at aktiviteten overvåges på en måde, der er i overensstemmelse med kravene i nævnte direktiv og national lovgivning.
	7.	For så vidt angår planlagte aktiviteter under medlemsstaternes jurisdiktion eller kontrol, der finder sted i områder inden for national jurisdiktion, og som kan forventes at forårsage væsentlig forurening eller betydelige og skadelige ændringer i havmiljøet i områder uden for national jurisdiktion, anvender medlemsstaterne direktiv 2011/92/EU og anden relevant EU-lovgivning, der indeholder bestemmelser om miljøvurderinger for planlagte aktiviteter. I forbindelse med disse aktiviteter stiller medlemsstaterne rettidigt relevante oplysninger, herunder eventuelle relevante overvågningsrapporter, til rådighed gennem BBNJ-clearing house-mekanismen under processen i henhold til direktiv 2011/92/EU og anden relevant EU-lovgivning, der indeholder bestemmelser vedrørende miljøvurderinger for planlagte aktiviteter, og sikrer, at aktiviteten overvåges på en måde, der er i overensstemmelse med kravene i nævnte direktiv og national lovgivning.



Ændring		33

Forslag til direktiv
Artikel 9 – stk. 1
	

	Kommissionens forslag
	Ændring

	1.	Hvis en planlagt aktivitet kan have virkninger på havmiljøet, der ikke kun er mindre eller forbigående, i områder uden for national jurisdiktion, eller hvis virkningerne af aktiviteten er ukendte eller mangelfuldt forstået, foretager den medlemsstat, der har jurisdiktion eller kontrol over aktiviteten, en screening for at fastslå, om aktiviteten kan forårsage væsentlig forurening af eller betydelige og skadelige ændringer i havmiljøet, og om den derfor skal underkastes en vurdering.
	1.	Hvis en planlagt aktivitet kan have virkninger på havmiljøet, der ikke kun er mindre eller forbigående, i områder uden for national jurisdiktion, eller hvis virkningerne af aktiviteten er ukendte eller mangelfuldt forstået, foretager den medlemsstat, der har jurisdiktion eller kontrol over aktiviteten, en screening for at fastslå, om aktiviteten kan forårsage væsentlig forurening af eller betydelige og skadelige ændringer i havmiljøet, under hensyntagen til forsigtighedsprincippet, hvor der er videnskabelig usikkerhed, og om den derfor skal underkastes en vurdering, medmindre betingelserne i artikel 8, stk. 6, er opfyldt.



Ændring		34

Forslag til direktiv
Artikel 10 – stk. 4 – litra j a (nyt)
	

	Kommissionens forslag
	Ændring

	
	ja)	hvis det er relevant, en beskrivelse af eventuelle tilknyttede effekter af den planlagte aktivitet, såsom økonomiske, sociale, kulturelle og sundhedsmæssige effekter, herunder effekter på fødevaresikkerheden, beskæftigelsen og de regionale økonomier, i overensstemmelse med artikel 31 og 35 i BBNJ-aftalen.



Ændring		35

Forslag til direktiv
Artikel 10 – stk. 5
	

	Kommissionens forslag
	Ændring

	5.	For at sikre, at miljøkonsekvensvurderingsrapporterne er fuldstændige og af høj kvalitet, sikrer medlemsstaterne, at rapporterne udarbejdes af kompetente eksperter, og at de kompetente myndigheder råder over eller har den fornødne adgang til tilstrækkelig ekspertise til at gennemgå disse rapporter.
	5.	For at sikre, at miljøkonsekvensvurderingsrapporterne er fuldstændige og af høj kvalitet, sikrer medlemsstaterne, at rapporterne udarbejdes af kompetente og uafhængige eksperter, og kræver, at disse eksperter oplyser om eventuelle interessekonflikter i forbindelse med deres rolle og ansvar. Medlemsstaterne sikrer, at de kompetente myndigheder råder over eller har den fornødne adgang til tilstrækkelig ekspertise til at gennemgå disse rapporter. 



Ændring		36

Forslag til direktiv
Artikel 12 – stk. 1
	

	Kommissionens forslag
	Ændring

	1.	Medlemsstaterne sikrer, at den eller de kompetente myndigheder træffer afgørelse om at godkende en planlagt aktivitet, når de under hensyntagen til afbødnings- eller forvaltningsforanstaltninger har fastslået, at der er truffet alle rimelige foranstaltninger for at sikre, at den planlagte aktivitet kan udføres på en måde, der er i overensstemmelse med forebyggelsen af betydelige negative effekter på havmiljøet.
	1.	Medlemsstaterne sikrer, at den eller de kompetente myndigheder træffer afgørelse om at godkende en planlagt aktivitet, når de under hensyntagen til afbødnings- eller forvaltningsforanstaltninger har fastslået, at der er truffet alle rimelige foranstaltninger for at sikre, at den planlagte aktivitet kan udføres på en måde, der er i overensstemmelse med forebyggelsen af væsentlig forurening eller betydelige og skadelige ændringer i havmiljøet.



Ændring		37
Forslag til direktiv
Artikel 12 – stk. 2 – litra a
	

	Kommissionens forslag
	Ændring

	a)	den kompetente myndigheds konklusion vedrørende den planlagte aktivitets sandsynlige betydelige effekter på havmiljøet og de vigtigste årsager til godkendelsen
	a)	den kompetente myndigheds konklusion vedrørende den planlagte aktivitets sandsynlige væsentlige forurening eller betydelige og skadelige ændringer i havmiljøet og de vigtigste årsager til godkendelsen



Ændring		38

Forslag til direktiv
Artikel 12 – stk. 4
	

	Kommissionens forslag
	Ændring

	4.	Når der er truffet afgørelse om at godkende eller ikke godkende en planlagt aktivitet, sikrer medlemsstaterne straks, at afgørelsen gøres tilgængelig for offentligheden, herunder gennem BBNJ-clearing house-mekanismen og BBNJ-sekretariatet. Med henblik herpå stiller medlemsstaterne de bemærkninger og udtalelser, de har modtaget under de høringer, der er omhandlet i artikel 11, til rådighed sammen med en beskrivelse af, hvordan disse bemærkninger og udtalelser er blevet taget i betragtning eller på anden måde behandlet.
	4.	Når der er truffet afgørelse om at godkende eller ikke godkende en planlagt aktivitet, sikrer medlemsstaterne straks, at afgørelsen gøres tilgængelig for offentligheden, herunder gennem BBNJ-clearing house-mekanismen og BBNJ-sekretariatet. Med henblik herpå stiller medlemsstaterne alle de betingelser, der er fastsat i godkendelsen af den planlagte aktivitet, herunder betingelser vedrørende afbødende og kompenserende foranstaltninger og opfølgningskrav, og de bemærkninger og udtalelser, de har modtaget under de høringer, der er omhandlet i artikel 11, til rådighed for offentligheden sammen med en beskrivelse af, hvordan disse bemærkninger og udtalelser er blevet taget i betragtning eller på anden måde behandlet.



Ændring		39

Forslag til direktiv
Artikel 13 – stk. 2 – afsnit 1 – indledning
	

	Kommissionens forslag
	Ændring

	Hvis en medlemsstat med jurisdiktion eller kontrol over en godkendt aktivitet konstaterer væsentlige og skadelige ændringer i havmiljøet, der enten ikke var forudset i miljøkonsekvensvurderingen for så vidt angår deres art eller alvorsgrad, eller som skyldes en overtrædelse af en af de betingelser, der er omhandlet i artikel 12, stk. 2, litra b), eller hvis en part i BBNJ-aftalen eller det videnskabelige og tekniske BBNJ-organ giver udtryk for betænkeligheder eller fremsætter anbefalinger, tager den pågældende medlemsstat sin afgørelse op til fornyet overvejelse. Med henblik herpå skal medlemsstaten:
	Hvis en medlemsstat med jurisdiktion eller kontrol over en godkendt aktivitet konstaterer væsentlig forurening eller betydelige og skadelige ændringer i havmiljøet, der enten ikke var forudset i miljøkonsekvensvurderingen for så vidt angår deres art eller alvorsgrad, eller som skyldes en overtrædelse af en af de betingelser, der er omhandlet i artikel 12, stk. 2, litra b), eller hvis en part i BBNJ-aftalen eller det videnskabelige og tekniske BBNJ-organ giver udtryk for betænkeligheder eller fremsætter anbefalinger, tager den pågældende medlemsstat sin afgørelse op til fornyet overvejelse. Med henblik herpå skal medlemsstaten:



Ændring		40

Forslag til direktiv
Artikel 14 – stk. 1
	

	Kommissionens forslag
	Ændring

	Medlemsstaterne sikrer inden for rammerne af deres nationale lovgivning, at medlemmer af den berørte offentlighed har adgang til ved en domstol eller ved et andet uafhængigt og upartisk organ nedsat ved lov at få prøvet den materielle og processuelle lovlighed af enhver afgørelse, handling eller undladelse i henhold til artikel 8-13.
	1.	I overensstemmelse med målet om at bidrage til gennemførelsen af Aarhuskonventionen sikrer medlemsstaterne inden for rammerne af deres relevante nationale lovgivning, at medlemmer af den berørte offentlighed har adgang til ved en domstol eller ved et andet uafhængigt og upartisk organ nedsat ved lov at få prøvet den materielle og processuelle lovlighed af enhver afgørelse, handling eller undladelse i henhold til artikel 8-13 og 16-19, når mindst en af følgende betingelser er opfyldt:

	
	a)	de har en tilstrækkelig interesse

	
	b)	de gør gældende, at en rettighed er krænket, når en sådan krænkelse er en forudsætning i henhold til en medlemsstats forvaltningsprocesretlige regler.



Ændring		41

Forslag til direktiv
Artikel 14 – stk. 1 a (nyt)
	

	Kommissionens forslag
	Ændring

	
	1a.	Medlemsstaterne fastlægger, hvad der udgør en tilstrækkelig interesse og krænkelse af en rettighed i overensstemmelse med målet om at give offentligheden bred adgang til klage og domstolsprøvelse. Med henblik herpå anses den interesse, som enhver ikkestatslig organisation, der arbejder for miljøbeskyttelse og opfylder kravene efter national lovgivning, har, for tilstrækkelig, jf. stk. 1, litra a). Sådanne organisationer anses også for at have rettigheder, der kan krænkes, jf. stk. 1, litra b).



Ændring		42

Forslag til direktiv
Artikel 14 – stk. 1 b (nyt)
	

	Kommissionens forslag
	Ændring

	
	1b.	Søgsmålskompetencen i en prøvelsesprocedure er ikke betinget af den rolle, som personen i den berørte offentlighed havde under deltagelsen i beslutningsprocedurer i henhold til dette direktiv.



Ændring		43

Forslag til direktiv
Artikel 14 – stk. 1 c (nyt)
	

	Kommissionens forslag
	Ændring

	
	1c.	Medlemsstaterne fastsætter, på hvilket stadium de i stk. 1 omhandlede afgørelser, handlinger eller undladelser kan prøves.



Ændring		44

Forslag til direktiv
Artikel 14 – stk. 1 d (nyt)
	

	Kommissionens forslag
	Ændring

	
	1d.	Prøvelsesproceduren skal være rimelig, afbalanceret, hurtig og ikke uoverkommeligt dyr og stille tilstrækkelige og effektive retsmidler til rådighed, herunder foreløbige retsmidler, hvor det er hensigtsmæssigt.



Ændring		45

Forslag til direktiv
Artikel 14 – stk. 1 e (nyt)
	

	Kommissionens forslag
	Ændring

	
	1e.	Medlemsstaterne sikrer, at der stilles praktiske oplysninger til rådighed for offentligheden om adgangen til administrativ og retslig prøvelse som omhandlet i denne artikel.



Ændring		46

Forslag til direktiv
Artikel 15 – stk. 1
	

	Kommissionens forslag
	Ændring

	Medlemsstaterne kan individuelt eller i samarbejde med andre medlemsstater eller parter i BBNJ-aftalen gennemføre strategiske miljøvurderinger for handlingsplaner og programmer vedrørende planlagte aktiviteter under deres jurisdiktion eller kontrol, der skal gennemføres i områder uden for national jurisdiktion, med henblik på at vurdere sådanne planers eller programmers potentielle virkninger på havmiljøet. Hvis der i direktiv 2001/42/EF er fastsat en forpligtelse til at foretage en strategisk miljøvurdering, skal medlemsstaterne overholde bestemmelserne i direktivet, når de foretager sådanne vurderinger.
	Hvis der i direktiv 2001/42/EF er fastsat en forpligtelse til at foretage en strategisk miljøvurdering, skal medlemsstaterne overholde bestemmelserne i direktivet, når de foretager sådanne vurderinger. 

	
	Medlemsstaterne kan individuelt eller i samarbejde med andre medlemsstater eller parter i BBNJ-aftalen gennemføre strategiske miljøvurderinger for handlingsplaner og programmer vedrørende planlagte aktiviteter under deres jurisdiktion eller kontrol, der skal gennemføres i områder uden for national jurisdiktion, med henblik på at vurdere sådanne planers eller programmers potentielle virkninger på havmiljøet.



Ændring		47

Forslag til direktiv
Artikel 16 – stk. 1
	

	Kommissionens forslag
	Ændring

	1.	Medlemsstaterne sender, uanset om de handler hver for sig eller i fællesskab, Kommissionen udkastet til et forslag i henhold til artikel 19 i BBNJ-aftalen eller til en nødforanstaltning i henhold til artikel 24, stk. 3, i aftalen, inden det forelægges BBNJ-sekretariatet. Når Kommissionen har modtaget udkastet til forslag, giver den alle medlemsstaterne meddelelse herom og deler udkastet til forslag. Hvis andre medlemsstater ønsker at fremsætte bemærkninger, sender de disse bemærkninger til Kommissionen senest 30 dage efter modtagelsen af udkastet til forslag eller tidligere, hvis nødforanstaltningen kræver det. Kommissionen sender de modtagne bemærkninger til de øvrige medlemsstater.
	1.	Medlemsstaterne sender, uanset om de handler hver for sig eller i fællesskab, Kommissionen udkastet til et forslag i henhold til artikel 19 i BBNJ-aftalen eller til en nødforanstaltning i henhold til artikel 24, stk. 3, i aftalen, inden det forelægges BBNJ-sekretariatet. Når Kommissionen har modtaget udkastet til forslag, giver den alle medlemsstaterne meddelelse herom og deler straks udkastet til forslag. Medlemsstaterne kan fremsætte bemærkninger til udkastet til forslag eller nødforanstaltningerne til Kommissionen senest 30 dage efter modtagelsen af udkastet til forslag eller tidligere, hvis nødforanstaltningen kræver det. Kommissionen sender de modtagne bemærkninger til de øvrige medlemsstater.



Ændring		48

Forslag til direktiv
Artikel 16 – stk. 2
	

	Kommissionens forslag
	Ændring

	2.	Kommissionen forelægger en foreløbig vurdering af udkastet til forslag eller udkastet til nødforanstaltninger, som den har modtaget i henhold til stk. 1, inden medlemsstaterne forelægger et forslag eller udkast for BBNJ-sekretariatet. Den foreløbige vurdering skal gøre det lettere at afgøre, om forslaget eller nødforanstaltningen bør indgives på vegne af Unionen eller Unionen og dens medlemsstater eller ej.
	udgår



Ændring		49

Forslag til direktiv
Artikel 16 – stk. 3
	

	Kommissionens forslag
	Ændring

	3.	Kommissionen forelægger en foreløbig vurdering af, om udkastet til forslag eller udkastet til nødforanstaltning, der er modtaget i henhold til stk. 1, bør forelægges BBNJ-sekretariatet af Kommissionen på Unionens vegne. Indtil en sådan foreløbig vurdering foreligger, og hvis det i den foreløbige vurdering konkluderes, at forelæggelsen bør foretages på Unionens vegne, afholder medlemsstaterne sig fra at forelægge forslaget eller nødforanstaltningen, der er omhandlet i stk. 1, for BBNJ-sekretariatet.
	3.	Kommissionen gennemgår udkastet til forslag eller udkastet til nødforanstaltning og de bemærkninger, der er modtaget i henhold til stk. 1, og forelægger senest 30 dage efter fristen medlemsstaterne en juridisk vurdering af, hvorvidt udkastet til forslag eller udkastet til nødforanstaltning, der er modtaget i henhold til nævnte stykke, bør forelægges BBNJ-sekretariatet af Kommissionen på Unionens vegne. Den juridiske vurdering stilles til rådighed for alle medlemsstaterne.



Ændring		50

Forslag til direktiv
Artikel 16 – stk. 3 a (nyt)
	

	Kommissionens forslag
	Ændring

	
	3a.	Hvis Kommissionen i sin juridiske vurdering konkluderer, at et udkast til forslag eller udkast til nødforanstaltning bør forelægges på vegne af Unionen eller Unionen og dens medlemsstater, forelægger Kommissionen det for BBNJ-sekretariatet, hvis det er relevant, sammen med medlemsstaterne.



Ændring		51
Forslag til direktiv
Artikel 16 – stk. 3 b (nyt)
	

	Kommissionens forslag
	Ændring

	
	3b.	Hvis Kommissionen i sin juridiske vurdering konkluderer, at et udkast til forslag eller udkast til nødforanstaltning ikke bør forelægges på Unionens vegne, kan den medlemsstat eller gruppe af medlemsstater, der har sendt udkastet, forelægge det for BBNJ-sekretariatet på egne vegne. 



Ændring		52

Forslag til direktiv
Artikel 16 – stk. 3 c (nyt)
	

	Kommissionens forslag
	Ændring

	
	3c.	Uden at det berører denne artikels stk. 1-3b, kan en medlemsstat eller en gruppe af medlemsstater indgive et forslag til en nødforanstaltning i henhold til artikel 24, stk. 3, i BBNJ-aftalen direkte til BBNJ-sekretariatet. Den berørte medlemsstat eller gruppe af medlemsstater underretter Kommissionen og de øvrige medlemsstater og stiller straks det forelagte forslag til rådighed for dem.



Ændring		53

Forslag til direktiv
Artikel 16 – stk. 3 d (nyt)
	

	Kommissionens forslag
	Ændring

	
	3d.	Medlemsstaterne og Kommissionen bestræber sig på at arbejde tæt sammen og konsultere hinanden regelmæssigt og i god tro i forbindelse med udarbejdelsen, vurderingen og forud for forelæggelsen for BBNJ-sekretariatet af ethvert forslag til områdebaserede forvaltningsforanstaltninger og nødforanstaltninger.



Ændring		54

Forslag til direktiv
Artikel 17 – stk. 2
	

	Kommissionens forslag
	Ændring

	2.	Interessenter, herunder stater og globale, regionale, subregionale og sektorspecifikke organer samt civilsamfundet, det videnskabelige samfund, den private sektor, oprindelige folk og lokalsamfund, høres, hvor det er relevant, om udarbejdelsen af de forslag, der er omhandlet i dette kapitel.
	2.	Medlemsstaterne hører, hvor det er relevant, relevante interessenter, herunder stater og globale, regionale, subregionale og sektorspecifikke organer samt civilsamfundet, det videnskabelige samfund, den private sektor, Oprindelige Folk og lokalsamfund om udarbejdelsen af de forslag, der er omhandlet i dette kapitel.



Ændring		55

Forslag til direktiv
Artikel 17 – stk. 4 a (nyt)
	

	Kommissionens forslag
	Ændring

	
	4a.	Medlemsstaterne stiller oplysninger om etablering af områdebaserede forvaltningsforanstaltninger, herunder marine beskyttede områder, til rådighed gennem BBNJ-clearing house-mekanismen.



Ændring		56

Forslag til direktiv
Artikel 18 – stk. 1 a (nyt)
	

	Kommissionens forslag
	Ændring

	
	1a.	Medlemsstaterne kan vedtage strengere foranstaltninger over for deres statsborgere og fartøjer eller med hensyn til aktiviteter under deres jurisdiktion eller kontrol ud over dem, der er vedtaget i henhold til del III i BBNJ-aftalen, i overensstemmelse med folkeretten og til støtte for målene i aftalen.



Ændring		57

Forslag til direktiv
Artikel 18 – stk. 2
	

	Kommissionens forslag
	Ændring

	2.	Medlemsstaterne fremmer, hvor det er relevant, vedtagelsen af foranstaltninger inden for rammerne af relevante retlige instrumenter og rammer og relevante globale, regionale, subregionale og sektorspecifikke organer, som de er medlemmer af, for at støtte gennemførelsen af de afgørelser og henstillinger, som partskonferencen har truffet i henhold til del III i BBNJ-aftalen.
	2.	Medlemsstaterne og Kommissionen fremmer, hvor det er relevant, vedtagelsen af foranstaltninger og samarbejder under hensyntagen til kompetencer inden for rammerne af relevante retlige instrumenter, rammer og relevante globale, regionale, subregionale og sektorspecifikke organer for at støtte og lette gennemførelsen af de afgørelser og henstillinger, som partskonferencen har vedtaget i henhold til del III i BBNJ-aftalen.



Ændring		58

Forslag til direktiv
Artikel 18 – stk. 2 a (nyt)
	

	Kommissionens forslag
	Ændring

	
	2a.	Medlemsstaterne stiller oplysninger om gennemførelse af områdebaserede forvaltningsforanstaltninger, herunder marine beskyttede områder, til rådighed gennem BBNJ-clearing house-mekanismen.


Ændring		59

Forslag til direktiv
Artikel 18 – stk. 2 b (nyt)
	

	Kommissionens forslag
	Ændring

	
	2b.	Medlemsstaterne tilskynder de tredjelande, der har ret til at blive parter i BBNJ-aftalen, navnlig dem, hvis aktiviteter, fartøjer eller statsborgere opererer i et område, der er omfattet af en etableret områdebaseret forvaltningsforanstaltning, herunder et marint beskyttet område, til at vedtage foranstaltninger til støtte for partskonferencens afgørelser og henstillinger om områdebaserede forvaltningsforanstaltninger, herunder marine beskyttede områder, der er etableret i henhold til BBNJ-aftalen.



Ændring		60
Forslag til direktiv
Artikel 18 – stk. 2 c (nyt)
	

	Kommissionens forslag
	Ændring

	
	2c.	Kommissionen forelægger på grundlag af oplysninger fra medlemsstaterne halvårlige rapporter for Europa-Parlamentet om de gennemførelsesforanstaltninger, der er vedtaget i henhold til dette direktiv, og om den globale udvikling med hensyn til gennemførelsen af BBNJ-aftalen, herunder oplysninger om overholdelse, håndhævelse og videnskabelig overvågning.






image1.png




